text: ХXVІІІ Мінская міжнародная кніжная выстаўка-кірмаш пачынае працу ў Мінску | zviazda.by
  Хатняя старонка » Культура » Літаратура » ХXVІІІ Мінская міжнародная кніжная выстаўка-кірмаш пачынае працу ў Мінску
  — Ён адправіцца па маршруце менавіта з моманту адкрыцця выстаўкі і будзе дзейнічаць на працягу ўсёй яе работы. Адпраўленне ад станцыі метро Няміга да самага выставачнага комплексу. Паэтычны аўтобус мае вельмі насычанае афармленне: у ім будуць размешчаны партрэты нашых пісьменнікаў і іх знакамітыя выказванні, яго ўпрыгожаць шарыкамі. Дапамог у гэтым Рэспубліканскі саюз моладзі.
  Выдавецкі дом «Звязда» таксама не застаўся ў баку і прыдумаў для вас шмат цікавінак. Раім наведаць!
  На галоўнай сцэне ў 15:30—16:30 адбудзецца шэраг мерапрыемстваў да юбілеяў класікаў беларускай літаратуры: прэзентацыя кнігі «Іван Мележ. Пясняр Палесся» і прэзентацыя кнігі «Кандрат Крапіва. Шлях да неўміручасці».
  На дзіцячай пляцоўцы ў 14:30 пачнецца прэзентацыя кнігі Ірыны Фраловай «Рамонкі на асфальце», а ў 15:00 запрашаем на прэзентацыю кнігі Кацярыны Хадасевіч-Лісавой «Загадка прынцэсы Агнесы».
  У Кабінеце пісьменніка а 14-й гадзіне адбудзецца аўтограф-сесія Інесы Плескачэўскай.
  На галоўнай сцэне з 16:00 да 17:20 чакаюцца адразу дзве прэзентацыі. Уладзімір Ліхадзедаў прадставіць кнігі «Блакада» і «75 гадоў Перамогі ў Вялікай Айчыннай вайне», а затым Інеса Плескачэўская распавядзе аб сваім вопыце міжнароднай работы, які адлюстраваны ў кнігах «Як разгадаць Кітай» і «Без жалезнай заслоны».
  На дзіцячай пляцоўцы ў 13:00 Жанна Міус прэзентуе сваю кнігу «Першакрасавіцкі суп». У 13:30 можна будзе пазнаёміцца з кнігай Міхаіла Дзеравянкі «Кацяня Пых і шчанюк Прыг». Праз невялікі перапынак, у 16 гадзін, Таццяна Атрошанка прэзентуе «Байкі ды казкі бабкі Параскі».
  Падзеі выстаўкі не першы год выходзяць за межы аднаго будынка. У бібліятэцы імя Янкі Купалы па вул. В. Харужай, 16 а 14:30 адбудзецца прэзентацыя 6-й кнігі авантурна-прыгодніцкага цыкла Людмілы Рублеўскай «Авантуры Вырвіча, Лёдніка і Чорнай Меланхоліі».
  Нагадаем, што ў гэты ж дзень адбудзецца міжнародны сімпозіум літаратараў, які пачне сваю работу ў 11: 00 і скончыцца ў 13:00, за дыскусіямі можна будзе назіраць анлайн.
  У гэты дзень Выдавецкі дом «Звязда» будзе актыўна працаваць на дзіцячай пляцоўцы. У 13:00 вас чакае прэзентацыя кнігі Паўла Гушчынца «Прыгоды Букі Злюкі». Ірына Карнавухава распавядзе аб сваёй кнізе «У царстве свяшчэннага Байкала» у 14:30, а ў 15:30 адбудзецца прэзентацыя адразу трох кніг Кацярыны Хадасевіч-Лісавой: «Палёт на Вухуцію», «Знаёмцеся — #Падабай.к@!», «Жахліўчык».
  На галоўнай сцэне ў 13:00 адбудзецца прэзентацыя зборніка вершаў Леаніда Дранько-Майсюка «Скарб».
  Мінская міжнародная кніжная выстаўка-кірмаш пачынае сваю работу 18 лютага і будзе дзейнічаць да 21 лютага.